1.צפון תאילנד – טרק ג'יפים כשלושה ימים ושלושה לילות, אנו עובדים עם 3 חברות שונות.
הטיול כולל ארוחות,לינה,ג'יפ 4*4,מדריך/נהג צמוד,כניסה לכל האתרים השונים והאטרקציות.
עלות הטיול לאדם הינה – 4,500 באט (למעוניינים יש אוטובוס היוצא כל יום בשעה 18:00 בערב מאזור הקאווסן לצ'אנג מאי לחברות הטיולים השונות – נסיעת לילה בת 12 שעות).
הרד בריק: ביום הראשון יציאה מכיוון צ'אנג מאי צפונה, הנסיעה הינה נסיעת שטח, בדרך נעצור להנות ממופע פילים וכמובן שאי אפשר לוותר על רכיבה על הפילים דרך הג'ונגל ובנהר, משם נמשיך לחוות הזוחלים לראות מופע נחשים, מופע קופים, ביקור בחוות הסחלבים שם נהנה מארוחת הצהריים ומנוחה קצרה. לאחר ההפסקה ניתן להנות מרפטינג בסירות גומי, לאחר הרפטינג נמשיך בנסיעת השטח והמטרה היא הגעה לפאי – כפר מדהים בצפון בו תוכלו להנות במפלים שבאזור, בנוסף נבלה את הלילה הראשון במלון בעיירה פאי - HUT ING PAI RESORT.
בבוקר היום השני, לאחר ארוחת הבוקר מתארגנים ליציאה לאזור מה הונג סון – אזור מדהים ביופיו, נעצור בנקודת תצפית מדהימה ונהנה מביקור בשבט - LISU TRIBE לאחר מכן נבקר ב - LORD CAVEמערת נטיפים גדולה, מפלים, נסיעת שטח מאתגרת במהלך היום והגעה למה הונג סון לשם לינה, שם נשהה במלון - MOUNTAIN INN .
ביום השלישי, לאחר ארוחת הבוקר נהנה מנסיעת שטח ומנופים מדהימים, נבקר בשבט ארוכות הצוואר וארוכות האוזניים, נעצור לארוחת צהריים במסעדה מקומית.
לאחר ארוחת הצהריים נהנה מנסיעת שטח לכיוון מפל - HUA SAI שם ניתן יהיה להתרחץ במים.
לאחר המנוחה והרחיצה במפל נמשיך בנסיעה ל - DOI INTHANONההר הגבוה ביותר בתאילנד (2595 מ`). יש בו 3 מפלים מרשימים הגולשים לאורך מורדותיו, נעצור לביקור בשמורה.
לאחר הביקור נמשיך בנסיעה לכיוון צ'אנג מאי, את הלילה האחרון ניתן להעביר בבית ההארחה של הרד בריק ללא תוספת תשלום.
טאנה: מטיילים ב"גליל העליון" של צפון תאילנד (צ'אנג ראי – מאה סאי) וגם ב"גליל התחתון" של צפון תאילנד (פאי – מה הונג סון).
הטיול באזור הגליל התחתון זהה לטיול של הרד בריק מבחינת המסלול. ניתן לבחור את המסלול השני הכולל – יציאה מצ'אנג מאי לכיוון מאה רים (כחצי שעה נסיעה) צפייה במופע נחשים,מופע פילים ובהמשך רכיבה על פילים בג'ונגל התאילנדי.
ממשיכים לרפטינג על סירות גומי לאורך הנהר ומשם לביקור במערת נטיפים בצ'אנג דאו,ישנו ביקור בשבט פלנג ונסיעת שטח אתגרית.
ביום השני יוצאים לביקור בשבט ארוכות הצוואר,ביקור בגן הפרחים ובגן החיות הפתוח,משם ממשיכים למאה סאי,על הגבול עם בורמה ומשולש הזהב (חיבור הגבולות של תאילנד,בורמה ולאוס),שיט על נהר המקונג וזמן לקניות בשוק הדיוטי פרי של לאוס.
ביום השלישי מבקרים במפל מים קון קום ומשם נסיעה להרים הגבוהים לשם תצפית על אזור צ'אנג ראי וביקור במעיינות החמים.
דרך חברת הטאנה ניתן גם לצאת לטרק רגלי בצפון למשך יומיים או שלושה.
הפיק: מטיילים באזור הגליל התחתון של צפון תאילנד (פאי – מה הונג סון), טיול אתגרי הכולל רפטינג בנהר,רכיבה על פילים וצפייה במופע פילים,ביקור בשבטי ההרים השונים ובשבט ארוכות הצוואר והאוזניים,ביקור במפלים,נסיעות שטח אתגריות.
בנוסף דרך חברת הפיק ניתן להירשם טיולי יום שונים הכוללים – טיפוס הרים/צוקים,טיולי אופנועים/טרקטרונים,רפטינג סוער,קורסי בישול ועוד.